Praktiese maniere om minder uit te gee - Jou Geld | Solidariteit WêreldJou Geld | Solidariteit Wêreld
Tuis › Artikels › Praktiese maniere om minder uit te gee
Buiten om meer geld te verdien, is die enigste manier om finansieel te oorleef en floreer, om te begin om minder uit te gee. Dit beteken om te besnoei op grooten klein onnodige uitgawes en bowenal, te onderskei tussen begeertes enbehoeftes.
Ditsal altyd makliker en lekkerder wees om geld uit te gee as om dit te spaar en te verdien, maar hierdie feit behoort nog meer daartoe by te dra om jou ingesteldheid te verander van al jou swaarverdiende geld uit te gee na dit tespaar en ŉ opbrengs te laat lewer. Op hierdie wyse sal jou geld langer hou en jou meer gemoedsrus gee vir daardie platsaktye.
Maar hoe spaar mens in die praktyk? Hierdie (redelik eenvoudige) wenke is leersaam:
Die Suid-Afrikaanse finansiële deskundiges Jaco Fouche en Jaco Barnard voer in hulboek Living Financially Carefree aandat ons eenvoudig moet besluit om nooit duur items impulsief te koop nie. “Doen navorsing en dink eers daaroor na ─ voordat jy iets doen.”
Dit is dikwels makliker gesê as gedaan, maar die ongerieflike waarheid maak nie hierdie raad minder prakties nie. Probeer eerstens om weg te bly van spesifieke winkels en winkelsentrums as jy weet jy het nie geld om sekere items te koopnie. As jy eers in die winkel is, kan die verleidelikheid van die produk (soos ŉ groter platskerm-TV) jou dalk oorweldig en begin jy gevaarlike kompromieë maak met betrekking tot jou bestedingsprioriteite. Dit geld veral vir die lawwetye.
Anders as ŉ verband op ŉ blyplek of selfs brandstofuitgawes, is vermaak in werklikheid ŉ luukse ─ maar een waarsonder mense nie wil klaarkom nie want dit verskaf plesier. Hoewel die meeste mense elke maand ŉ redelike bedrag geld aan vermaak bestee, is daar goedkoper maniere om pret te hê sonder om afbreuk te doen aandie plesier wat mens daaruit kry.
Vergeet byvoorbeeld van daardie duur aande uit en maak jou eie fliek- en speletjie-aande tuis. Dit sal bande tussen vriende en ook familie skep. Huurspeletjies, flieks en boeke in stede daarvan om dit te koop. As julle besluit om uit te gaan om na ŉ rolprent te gaan kyk, probeer om nie springmielies en drinkgoed by die bioskoop te koop nie en eet voordat julle die huis verlaat. Bioskope het gewoonlik op Dinsdae en Woensdae spesiale aanbiedinge. Maak gebruik daarvan.
Fouché en Barnard voeg verskeie wenke by hierdie feitlik onuitputbare besparingslys. As julle na ŉ restourant wil gaan, hou hulle spesiale dae en aande in gedagte. Ruil boeke en DVD’s met vriende uit en moenie nuwe boeke koop nie tensy jy reeds dié wat jy het, gekyk of gelees het (weliswaar moeilik as jy van flieks en boeke hou!). Ouers moet die kinders uitdaag om vorendag te kom met gesinsuitstappies wat nie duur is nie.
Inkopies en kruideniersware
Gelddeskundige Jenny Keefe sê mens moet nooit gaan inkopies doen as jy honger is nie. “Op die ou end koop jy te duur gemorskos.” En, sê sy, probeer om jou kinders by die huis te los want “Ek wil dit hê” spaar nie geld nie.
Een van die elementêrste maar mees vergete wenke is om ŉ inkopielys te maak en daarby te hou. Koop items wat baie gebruik word by die groot maat (saam met ŉvriend of familielid, indien dit nodig is), maar beslis nie alles nie. Besoekwinkelsentrums minder dikwels om oorbesteding te voorkom.
Fouché en Barnard beveel aan dat jy net kyk na die uitverkoping van goed wat jy regtig nodig het. “Uitverkopings van kruideniersware en klerasie kan jou tot 20% bespaar.” Trek ook voordeel uit verbruikerslojaliteitprogramme wat die moeite werd is (eBucks ens.), laat die gade met die sterkste wilskrag die inkopies doen en maak middagete vir die werk tuis in plaas daarvan om dit te koop.
Daar is ŉ paar ander verskillende maniere waarop jy jou besteding kan verminder:
Plaas ŉ perk op jou selfoonrekeninge en kanselleer enige subskripsiediens (soos DStvof bank) wat jy nie nodig het nie. Aan die ander kant, as jy elke maand of week ŉ tydskrif koop, teken liewer in.
Vermy handelsmerkitems as jy dit nie kan bekostig nie, of koop dit net by uitverkopings.
Bak jou eie brood en kweek jou eie groente.
Kibbeloor pryse en moenie skaam wees om vir afslag te vra nie. Vra maak nie seer nie en om afslag geweier te word ook nie.
Credit, 2018, “Smart spending tips”, https://www.consolidatedcredit.org/how-to-save-money/shop-smart/#gref.
Fouché en Jaco Barnard, 2017, “Living financially carefree”.
Keefe, 1 January 2018, “How to stop spending”, https://www.moneysavingexpert.com/family/stop-spending-budgeting-tool/#entertainment.